[Resep] Hoendersosaties - Maroela Media
Hoendersosaties. Foto: Foto: Kookboek vir Allergieë en Voedselsensitiwiteit
Die sosaties smaak die lekkerste wanneer dit pas berei is, maar kan vir 24 uur verkoel word. Dit kan ook bevries word vir 30 dae.
Lewer 4 sosaties
4 hout- of bamboessosatiestokkies (vir 15 minute in kookwater geweek)
1 middelslag-ui, geskil (100 g)
50 ml water of stroop gedreineer van die ingemaakte appelkose
10 ml matige kerriepoeier (lees opmerking onderaan resep)
500 g hoenderfilette, in 3,5 cm-blokkies gesny
½ x 410 g-blik appelkooshelftes in stroop (114 g gedreineer)
½ middelslag- groen soetrissie, ontpit en in 8 stukke gesny
Gebruik die buitenste lae van die ui (50 g) om later op die sosatiestokkie te ryg. Sny die buitenste lae van die ui in stukke om in grootte by die hoendervleisblokkies te pas. Hou eenkant. Kap die oorblywende 50 g ui fyn vir die marinade.
Verhit die olie en roerbraai die gekapte ui tot deurskynend. Roer die water of stroop, asyn, geurmiddels en konfyt by, verhit tot kookpunt en haal van die stoofplaat af. Giet die marinade in 'n glasbak wat lank genoeg is om die sosaties in te plaas.
Plaas die hoendervleisblokkies in die marinade, bedek en verkoel vir 1-24 uur. Ryg die hoendervleisblokkies, appelkooshelftes, ui- en soetrissiestukke afwisselend in op die sosatiestokkies. Plaas die sosaties terug in die glasbak met marinade en rol dit in die marinade.
Kry die braaivleiskole, gas- of elektriese braaier gereed en rooster die sosaties oor matige hitte tot gaar. Toets die vleis met 'n tandestokkie vir gaarheid. Die vleis is gaar wanneer die vleissap helder vloei. Die vleis moet nog sappig wees.
Die hoendervleis kan deur varkfilet, skaap- of beesvleis vervang word.
Lees die etikette van kerriepoeier vir koring en gluten as binder.
Laat jou kerriepoeier by 'n speserywinkel meng. Woolworths het tans 'n glutenvrye produk op die mark.